CRYNODEB CAB 


darganfyddiadau adroddiad tystiolaeth 


Rhagfyr 2007 


“Set up to fail” 


Cleientiaid CAB yn wynebu problemau gydag 
ôl-ddyledion morgeisi a benthyciadau wedi'u gwarantu 


Mae Cyngor Ar Bopeth wedi gweld nifer cynyddol o broblemau gyda morgeisi a 
benthyciadau wedi'u gwarantu yn ystod y ddwy flynedd diwethaf. Nid yw 
perchnogion tai ag ôl-ddyledion yn derbyn fawr ddim cymorth gan fudd-daliadau, 
yswiriant na'r cwmnïau benthyca. Mae arferion benthyca a chasglu ôl-ddyledion 
gwael wedi dwysau'r problemau i lawer o fenthycwyr. Nid yw polisi'r Llywodraeth 
na'r farchnad morgeisi wedi talu digon i sylw i'r hyn sy'n digwydd pan fydd 
pethau'n mynd o chwith. O ganlyniad i hynny, mae gormod o fenthycwyr yn rhwym 


o fynd i drafferthion. 


Mae'r adroddiad hwn yn galw ar y llywodraeth a'r rheoleiddwyr i weithredu gyda'i 
gilydd i sicrhau bod perchnogaeth cartrefi'n gynaliadwy dros y tymor hir yn achos 


pobl ar incymau is. 


Cefndir 


Hoffai'r rhan fwyaf o bobl yn y DU fod 
yn berchen ar eu cartref eu hunain ac 
mae'r Llywodraeth yn awyddus i helpu 
mwy o bobl i fod yn berchen ar eu 
cartref. Mae polisi cyhoeddus ar 
berchnogaeth tai wedi'i anelu ar hyn o 
bryd at annog mwy o bobl i ymuno â'r 
farchnad dai trwy fynd i'r afael â 
fforddiadwyedd, yn hytrach na'r risgiau 
sydd ynghlwm wrth fethu â thalu'r 
morgais dros oes y benthyciad, yn 
enwedig os bydd eu hamgylchiadau'n 
newid. 


Yn ystod y flwyddyn diwethaf, bu 
Cyngor Ar Bopeth yn delio â dros 57,000 
o broblemau'n ymwneud â morgeisi a 
benthyciadau wedi'u gwarantu, cynnydd 
o 11 y cant o'i gymharu â'r flwyddyn 
flaenorol. Ar yr un pryd, mae nifer yr 
hawliadau ailfeddiannau yn y llysoedd 
sirol wedi cynyddu'n sylweddol ac mae'n 


awr ar lefel debyg i'r hyn a welwyd yn 
ystod yr argyfwng ôl-ddyledion morgeisi 
yn ystod yr 1990au, er bod nifer y 
benthyciadau ag ôl-ddyledion difrifol yn 
llawer is. Mae hyn yn awgrymu bod 
benthycwyr yn llawer mwy parod i 
gymryd camau cyfreithiol a'u bod yn llai 
parod i helpu benthycwyr ag ôl- 
ddyledion. 


Mae'r adroddiad hwn yn seiliedig ar 
1,200 o astudiaethau achos o 360 o 
ganolfannau Cyngor Ar Bopeth yng 
Nghymru, Lloegr a Gogledd Iwerddon, 
arolwg o gleientiaid CAB gydag ôl- 
ddyledion morgais neu fenthyciad wedi'i 
warantu a chyfweliadau â chleientiaid a 
chynghorwyr CAB. Yr ydym hefyd wedi 
dadansoddi achosion adfeddiannu 
morgeisi mewn 23 o lysoedd sirol yn 
ystod Ionawr 2007. 

Prif ganfyddiadau 


Daw cyfran anghyfartal o uchel o gleientiaid CAB 
sy'n chwilio am gyngor ar ôl-ddyledion ar forgeisi a 
benthyciadau wedi'u gwarantu o aelwydydd ar 
incwm isel. Maent yn dueddol o fenthyca arian gan 
fenthycwyr sy'n rhoi benthyg ar gyfradd llog sy'n 
uwch na'r brif gyfradd. 


Yn aml iawn, nid yw cleientiaid CAB yn mynd ati i 
chwilio am fargen dda. Yn hytrach maent yn 
dibynnu ar yr argymhellion a wneir gan froceriaid. 
Yn aml, byddant yn argymell morgeisi a 
benthyciadau wedi'i gwarantu amhriodol ac 
anfforddiadwy. Mae rhai o'r bobl sy'n prynu tai 
cyngor yn derbyn cyngor arbennig o wael gan 
froceriaid ar addasrwydd y benthyciadau maent yn 
eu dewis. 


Mae tystiolaeth CAB yn dangos nad yw llawer o 
fenthycwyr a broceriaid yn sicrhau bod y sawl sy'n 
benthyca'n deall y risgiau pan fyddant yn dewis 
morgais. Mewn rhai achosion, ymddengys nad yw 
benthycwyr yn gwneud ymholiadau i ganfod a all y 
sawl sy'n benthyca fforddio i ad-dalu'r morgais. 


Mae rhai pobl sy'n benthyca hefyd yn cymryd 
benthyciadau ychwanegol wedi'u gwarantu i dalu 
am bethau fel gwelliannau i'w cartref neu i gyfuno 
dyledion. Mewn rhai achosion, gall y rhain fod 
cymaint â'u prif forgais. Nid yw llawer yn sylweddoli 
beth yw'r risgiau a'r canlyniadau a all fod ynghlwm 
wrth gymryd rhagor o fenthyciadau wedi'u 
gwarantu. 


Mae arferion rheoli ôl-ddyledion benthycwyr yn aml 
yn dwysau'r problemau y mae'r rhai ag ôl-ddyledion 
yn eu hwynebu. Maent yn cymryd camau cyfreithiol 
i adfeddiannu yn hytrach na cheisio negodi â'r sawl 
sydd mewn dyled. Dengys ein hymchwil bod y 
benthycwyr sy'n rhoi benthyg ar gyfradd uwch yn 
gyfrifol am gamau adfeddiannu sy'n sylweddol 
uwch na'u cyfran o'r farchnad. Nid oes dim i gymell 
benthycwyr i ystyried cymryd camau heblaw rhai 
cyfreithiol, ac felly gallant gymryd camau i 
adfeddiannu'n gyflym, gan ychwanegu costau 
ychwanegol sylweddol at ddyledion y sawl sydd 
wedi benthyca. 


Mae'r twf mewn problemau ôl-ddyledion morgeisi 
wedi datblygu ochr yn ochr â datblygiad cynlluniau 
gwerthu a rhentu'n ôl. Yn y cynlluniau hyn, mae'r 


Nododd CAB yn Swydd 
Stafford bod dyn ar incwm 
isel yn cael anhawster talu ei 
forgais o £474 y mis a 
dyledion ei gerdyn credyd. 
Cafodd ei gyfeirio gan frocer 
at fenthyciwr a oedd yn rhoi 
benthyg ar gyfradd uwch er 
mwyn cael ail forgais ar ei 
gartref. Byddai taliadau'r 
morgais newydd yn £640 y 
mis ar gyfradd llog o 10.45 y 
cant. Ar ôl derbyn cyngor 
gan CAB ar oblygiadau 
derbyn y benthyciad, 
penderfynodd ei wrthod. Yn 
hytrach, aeth CAB ati i ail 
negodi ei ad-daliadau gyda 
benthycwyr ei forgais 
gwreiddiol a'i gwmnïau 
cerdyn credyd. 


Dywedodd CAB yn ne 
ddwyrain Cymru bod cwpl â 
phlentyn anabl wedi cael eu 
perswadio i gymryd ail 
forgais o £50,000 gan 
werthwr o ddrws i ddrws. 
Cafodd pob ecwiti yn yr 
eiddo ei ddileu gan y 
benthyciad, a chynyddodd 
ad-daliadau eu morgais i 
£1,300 y mis. Fodd bynnag, 
dim ond £1,500 y mis oedd 
cyfanswm incwm y cwpl. Ni 
allent fforddio i ad-dalu'r 
morgais ac roedd ganddynt 
ôl-ddyledion yn fuan iawn. 


Daeth CAB yn Swydd Derby 
ar draws cwpl lle oedd 
benthyciwr eu morgais wedi 
mynd â hwy i'r llys am fod 
ganddynt ddeufis o ôl- 
ddyled ar eu morgais. Er eu 
bod yn talu'r taliad morgais 
misol arferol, nid oeddent yn 
gallu fforddio gwneud taliad 
tuag at yr ôl-ddyled am dri 
mis, tra'u bod yn talu ôl- 
ddyledion y dreth gyngor. 
Fodd bynnag, bwriodd y 
cwmni benthyca ymlaen â 
chamau yn y llys i 
adfeddiannu eu cartref. 


benthyciwr yn gwerthu eu heiddo i landlord preifat 
am ostyngiad ac maent wedyn yn cael rhentu'r 
eiddo'n ôl fel tenant. Mae tystiolaeth CAB yn 
awgrymu bod perchnogion tai sydd mewn sefyllfa 
fregus yn ariannol ac emosiynol mewn perygl o 
werthu eu tai am swm llawer is na'u gwerth, er 
mwyn cael tenantiaeth nad yw'n cynnig llawer o 
sicrwydd daliadaeth. 


Nid yw mesurau i ddiogelu benthycwyr arian yn 
effeithiol ychwaith. Mae'r niferoedd sy'n dewis 
yswiriant diogelu taliadau morgeisi wedi gostwng. 
Nid yw cynllun cymorth incwm ar gyfer taliadau llog 
morgeisi ychwaith yn llwyddo i gadw cleientiaid 
CAB rhag mynd i ôl-ddyledion difrifol, oherwydd y 
cymorth cyfyngedig a gynigir ganddo. 


Rhaid i fenthycwyr arian aros hyd at 39 wythnos, 
oherwydd y dybiaeth y bydd eu hyswiriant yn talu 
eu morgais yn ystod y cyfnod hwn. Ar ôl y cyfnod 
aros, bydd y cymorth sydd ar gael wedi ei gyfyngu i 
faint uchafswm morgais sy'n llawer is na phrisiau 
cyfartalog tai ac i gyfradd llog safonol sy'n llawer is 
na'r cyfraddau a godir gan y benthycwyr sy'n rhoi 
benthyg ar gyfradd uwch ar lawer o gleientiaid 
CAB. Hefyd, nid oes dim sy'n cyfateb i fudd-dal tai 
ar gael i helpu perchnogion tai ar gyflogau isel i 
dalu eu costau tai, sy'n achosi caledi i rai o 
gleientiaid CAB. 


Nid yw'r system bresennol ar gyfer diogelu 
defnyddwyr rhag arferion busnes annheg yn y 
marchnadoedd morgeisi a benthyciadau wedi'u 
gwarantu'n ddigonol i ddelio â'r arferion benthyca 
a rheoli ôl-ddyledion yr ymdrinnir â hwy yn yr 
adroddiad hwn. Gellir beio hyn yn rhannol ar y 
ffaith bod dwy gyfundrefn reoleiddio mewn grym. 
Er bod rheolau'r Awdurdod Gwasanaethau Ariannol 
(FSA) ar gyfer morgeisi arwystl cyntaf yn sylweddol, 
nid yw benthycwyr bob amser yn cydymffurfio â 
hwy. Nid yw'r rheoliadau'n ymwneud â 
benthyciadau ail arwystl y Swyddfa Masnachu Teg 
(OFT) wedi eu diweddaru i ystyried y newidiadau yn 
y farchnad. Nid oes gan y Swyddfa Masnachu Teg 
ychwaith strategaeth gydymffurfio eglur a 
rhagweithiol. 


Mae ein tystiolaeth yn awgrymu bod perchnogaeth 
tai cynaliadwy'n her i lawer o aelwydydd ar incwm 
isel. Mae angen cydlynu polisi'r llywodraeth yn well 
a rheoleiddio busnesau drwg yn rhagweithiol i atal 
y benthycwyr hyn rhag cael eu rhoi mewn sefyllfa 
lle maent yn debygol o fethu. 


CRYNODEB CAB darg 


Prif argymhellion 


Dylid cynnwys pob benthyciad â gwarant o fewn cyfundrefn reoleiddio unedig 
sy'n defnyddio elfennau gorau'r cyfundrefnau presennol. 


Yn y cyfamser, mae angen i'r Awdurdod Gwasanaethau Ariannol a'r Swyddfa 
Masnachu Teg sicrhau bod benthycwyr yn trin pobl sy'n benthyca'n deg, wrth 
wneud penderfyniadau i fenthyca ac wrth gasglu a chymryd camau gorfodi i 
gasglu ôl-ddyledion. 


Dylai'r Weinyddiaeth Gyfiawnder ddatblygu protocol cyn gweithredu i sicrhau 
bod benthycwyr morgeisi a benthyciadau â gwarant yn cymryd camau cyfreithiol 
i adfeddiannu fel cam olaf yn unig. 


Dylai strategaethau'r llywodraeth ar gyfer cynhwysiant ariannol a galluedd 
ariannol ystyried anghenion perchnogion tai ar incymau isel. 


Dylai'r llywodraeth sicrhau bod y cymorth sydd ar gael o'r system budd-daliadau 
yn ateb gofynion pobl sy'n benthyca gan fenthycwyr sy'n rhoi benthyg ar 
gyfraddau llog uwch. 


Dylai'r llywodraeth ddatblygu rheolau ar gyfer cost a safon yswiriant diogelu - 
taliadau morgeisi yn achos pob morgais a benthyciad wedi'i warantu. 


Dylai'r llywodraeth ddatblygu budd-dal, tebyg i fudd-dal tai, ar gyfer pobl mewn 
gwaith sydd ar gyflogau isel. 


Dylai'r llywodraeth weithredu i ddiogelu pobl sy'n cytuno i dderbyn cynlluniau 
gwerthu a rhentu'n ôl. 


Dylai'r llywodraeth ddatblygu cynllun gweithredu ar draws adrannau i roi sylw 
i'r materion sy'n codi yn yr adroddiad hwn. 


Cyhoeddwyd gan Cyngor Ar Bopeth, Myddelton House, 
115-123 Pentonville Road, Llundain, N1 9LZ. 

Ffôn: 020 7833 2181 

Ffacs: 020 7833 4371 

www.citizensadvice.org.uk 

Elusen gofrestredig rhif: 279057 

Cyngor Ar Bopeth yw enw gweithredol 


Mae'r adroddiad llawn, “Set up to fail”, ar gael 
am £6.00 (yn cynnwys cludiant). I archebu copi 
anfonwch eich enw a'ch cyfeiriad, a siec yn 


daladwy i Citizens Advice, at Citizens Advice, Cymdeithas Genedlaethol Cyngor Ar Bopeth 


Myddelton House, 115-123 Pentonville Road, Mae'r wybodaeth yn y daflen hon yn gywir ar y dyddiad a 
Llundain, N1 9LZ. ddangosir isod, ond ni ddylid ei chymryd fel datganiad llawn 
o'r gyfraith. 

